cyanic-selkie/wikianc huggingface dataset:
अरेन्ज जाेर्डन
एडिएसएल
सन् २००९ मा, अरेन्ज जोर्डनले आफ्नो जोर्डनका ग्राहकहरूमा ४ एमबीपीएस र ८ एमबीपीएस सम्म पुग्ने द्रुत गतिको एडिएसएल सेवा प्रदान गरेको थियोे । कम्पनी फेब्रुअरी २०११ मा यसको नयाँ एडिएसएल २+ र ३ जी+ प्याकेज अन्तरगतमा क्रमश २१ एमबिबिएस वा २४ एमबीबीएसको गतिको आफ्नो सेवा पेसकश गरेको थियोे ।
कतारको कूटनीतिक सङ्कट
सन् २०१७ जुलाई २७ मा कतारका विदेश मन्त्री मोहम्मद बिन अब्दुल रहमान अल थानीले पत्रकारलाई बताए अनुसार इजिप्ट, साउदी अरब, संयुक्त अरब इमिरेट्स र बहराइनले कतारलाई जिद्दीपन देखाइरहेको र सङ्कट समाधानका लागि कुनै कदम नचालेको बताएका थिए।
अल थानीले यस विषयमा सुरक्षा परिषद्, महासभा र सबै संयुक्त राष्ट्रका संयन्त्रले अवस्था समाधान गर्न भूमिका खेल्न सक्ने बताएका थिए। सन् २०१७ अगस्त २४ मा, कतारले इरानसँग पूर्ण कूटनीतिक सम्बन्ध पुनर्स्थापना गरेको घोषणा गरेको थियो।
सन् २०२१ जनवरी ४ मा, कतार र साउदी अरब, कुवेत र संयुक्त राज्य अमेरिका सङ्कटको समाधान गर्न सहमत भएका थिए। साउदी अबरले कतारसँगको आफ्नो सिमाना पुनः खोल्ने र मेलमिलापको लागि प्रक्रिया सुरू गर्ने बताइएको थियो। अल-उलामा खाडी सहयोग परिषद्को शिखर सम्मेलन पछि सन् २०२१ जनवरी ५ मा एक सम्झौता हस्ताक्षर गरिएको थियो। कतारमाथि लगाइएको नाकाबन्दी हटाइएकोमा नेपालले स्वागत गरेको थियो।
प्रभास
उप्पलपति वेङ्कट सत्यनारायण प्रभास राजु (जन्म २३ अक्टोबर १९७९), प्रभासको नामले परिचित, एक भारतीय अभिनेता हुन् जो हिन्दी र तमिल चलचित्रहरूको साथमा तेलुगु चलचित्रहरूमा मुख्य रूपमा काम गर्छन्। प्रभासले सन् २००२ तेलुगु एक्सन नाटक चलचित्र 'ईश्वर'बाट स्क्रिन पर्दापण गरेका थिए। 'मिर्ची'मा उनको भूमिकाको लागि उनले राज्यको सर्वश्रेष्ठ अभिनेताको लागि नन्दी पुरस्कार प्राप्त गरेका थिए। उनले प्रभु देवाको सन् २०१४ हिन्दी चलचित्र 'एक्सन ज्याक्सन'मा अतिथि भूमिका खेलेका थिए। प्रभास पहिलो दक्षिण भारतीय अभिनेता हुन् जससँग म्याडम तुसादको मैन सङ्ग्रहालयमा आफ्नो मैनको मूर्तिकला छ।
उनका कामहरूमा 'वर्षम' (सन् २००४), 'छत्रपति' (सन् २००५), 'चक्रम' (सन् २००५), 'बिल्ला' (सन् २००९), 'डार्लिङ' (सन् २०१०), 'मिस्टर परफेक्ट' (सन् २०११), र 'मिर्ची' (सन् २०१३) सामेल छन्। प्रभासले एसएस राजामौलीको महाकाव्य एक्सन चलचित्र 'बाहुबली: द बिगिनिङ' (सन् २०१५) मा शीर्षक भूमिका खेलेका थिए जुन अहिले सम्मको चौथो सर्वाधिक कमाई गर्ने भारतीय चलचित्र हो। प्रभासले यसको उत्तरकथा, 'बाहुबली २: द कन्क्लुजन' (सन् २०१७) मा आफ्नो भूमिकालाई पुनः दोहोर्याएका थिए, जुन केवल १० दिनमा सबै भाषामा ₹१,००० करोड (१५५ मिलियन अमेरिकी डलर) कमाउने पहिलो भारतीय चलचित्र बनेको थियो, र यो अहिलेसम्मको दोस्रो सर्वाधिक कमाई गर्ने भारतीय चलचित्र हो।
प्रारम्भिक जीवन
प्रभासको जन्म चलचित्र निर्माता उप्पलपति सूर्य नारायण राजु र उनकी श्रीमती शिव कुमारीको घरमा भएको थियो। उनका दुई भाइबहिनी, दाजु प्रबोध र दिदी प्रगति छन्। उनी तीन बच्चाहरूमा सबैभन्दा कान्छो हुन्। उनी तेलुगु अभिनेता उप्पलपति कृष्णम राजुको भतिजा हुन्। प्रभासले भिमावरमको डिएनआर विद्यालयमा पढेका थिए र हैदराबादको श्री चैतन्य कलेजबाट बि.टेक. डिग्री हासिल गरेका थिए।
ब्रान्ड
प्रभास, जसलाई महिन्द्राले नयाँ महिन्द्रा टियुभी ३०० कारको ब्रान्ड राजदूतको रूपमा हस्ताक्षर गरेको थियो, टेलिभिजन विज्ञापन (टिभीसी) क्षेत्रमा आफ्नो नयाँ विज्ञापनको साथ पर्दापण गरेका छन्।
अरेन्ज जाेर्डन
बाह्य कडीहरू
आधिकारिक वेबसाइट
श्रुति हासन
श्रुति राजलक्ष्मी हासन (जन्म: २८ जनवरी १९८६) दक्षिण भारतीय चलचित्र क्षेत्रकी अभिनेत्री हुन् । उनले हिन्दी चलचित्र लकबाट आफ्नो फिल्मी जीवनको सुरुवात गरेकी थिइन्। पछि उनी दक्षिण भारतीय चलचित्रहरूबाट अझ बढी लोकप्रिय बन्न सफल भएकी हुन् ।
सुरुवाती जीवन
श्रुति हासनको जन्म २८ जनवरी १९८६ मा चेन्नई तमिलनाडु भारतमा भएको हो । उनको बुवा कमल हासन हुन् भने आमा सारिका ठाकुर हुन् ।
ग्रोभर क्लेभल्यान्ड
ग्रोभर क्लेभल्यान्ड संयुक्त राज्य अमरीका को राष्ट्रपति थिए। यिनको कार्यकाल १८८५ देखी १८८९ सम्म थियो। यिनी डेमोक्रेटिक पार्टीबाट थिए ।
जादु वर्ग
जादु वर्ग गणितका अङ्कहरूको कलात्मक संयोजनमा आधारित छ । जसमा अङ्कहरूलाई वर्गाकार रूपमा मिलाएर राखिन्छ । यसमा पङ्क्ति, लहर र विकर्णको योगफल एउटै हुने गर्दछ । यसमा प्राय:जसो १ र n२ सम्मको समबन्धलाई कलात्मक रूपमा संयोजन गरिएको हुन्छ । जादु वर्गको सुरुवात गर्नेहरूमा चिनियाँ गणितज्ञ निधम होङ योकलाई मानिएको छ ।
स्विडिस एकेडेमी
स्विडिस एकेडेमी (Svenska Akademien) स्विडेनका शाही प्रज्ञा प्रतिष्ठानहरुमध्येको एक हो । सन् १७८६ मा राजा गुस्ताभ तृतीयद्वारा स्थापित यस प्रतिष्ठानका १८ वटा आजीवन सदस्य छन्, जो स्विडेनी भाषाका सर्वोच्च अधिकारीहरू हुन् । हरेक वर्ष प्रदान गरिने नोबेल पुरस्कारका लागि यो संस्था विश्वभर प्रतिष्ठित छ, जुन अल्फ्रेड नोबेलका नाममा स्थापित छ । अल्फ्रेड नोबेल नै यस पुरस्कारको गुठीका संस्थापक पनि हुन् ।
बेन्जामिन ह्यारिसन
बेन्जामिन ह्यारिसन  संयुक्त राज्य अमरीका को राष्ट्रपति थिए। यिनको कार्यकाल १८८९ देखी १८९३ सम्म थियो। यिनी रिपब्लिकन पार्टीबाट थिए।
बराहपोखरी गाउँपालिका
बराहपोखरी गाउँपालिका खोटाङ जिल्लाको ८ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार बराहपोखरी गाउँपालिकाको कुल जनसंख्या १४, ३४९ छ।
डेक्कन पठार
भारतीय उपमहाद्वीपको ठूलो डेक्कन पठार पश्चिमी घाट र पूर्वी घाटको बीचमा अवस्थित छ, र नर्मदा नदीको दक्षिणमा रहेको यी दायराहरू बीचको प्रायद्वीप क्षेत्रको रूपमा परिभाषित गरिएको छ। उत्तरमा, यो सतपुडा र विन्ध्य पर्वतमालाहरू द्वारा घेरिएको छ। ढुङ्गाले चिह्न लगाइएको चट्टानी भूभाग, यसको उचाइ 100 and 1000 m को बीचमा छ, औसत लगभग 600 m। यो सामान्यतया पूर्वतिर ढल्किएको छ। यसरी, यसका प्रमुख नदीहरू - गोदावरी, कृष्णा, र कावेरी - पश्चिम घाटबाट बङ्गालको खाडीमा पूर्वतिर बग्छन्। पठार दक्षिणी भारतको तटीय क्षेत्र भन्दा सुक्खा छ र ठाउँहरूमा सुख्खा छ।
नामकरण
डेक्कन शब्द कन्नड शब्द दख्खानाको एङ्गलीकृत संस्करण हो, जुन तेलुगु, मराठी र उर्दू सहित डेक्कनका अन्य भाषाहरूमा प्रयोग गरिन्छ। यसको व्युत्पत्तिगत जरा संस्कृत दक्षिणी र पछिको प्राकृत दक्षिणमा छ।
भूगोल
पश्चिमी घाटको पहाडी शृङ्खला धेरै विशाल छ र दक्षिणपश्चिम मनसुनको आर्द्रतालाई डेक्कन पठारमा पुग्नबाट रोक्छ, त्यसैले यस क्षेत्रमा धेरै कम वर्षा हुन्छ। पूर्वी डेक्कन पठार भारतको दक्षिणपूर्वी तटमा फैलिएको तल्लो उचाइमा छ। यसका जङ्गलहरू पनि अपेक्षाकृत सुख्खा छन् तर वर्षालाई कायम राख्नका लागि धाराहरू बनाउनका लागि काम गर्दछ जुन नदीहरू बेसिनमा बग्छ र त्यसपछि बङ्गालको खाडीमा पुग्छ।
अधिकांश डेक्कन पठार नदीहरू दक्षिणतिर बग्छन्। पठारको उत्तरी भागको अधिकांश भाग गोदावरी नदी र यसका सहायक नदीहरू, जसमा इन्द्रावती नदी पनि समावेश छ, पश्चिमी घाटबाट सुरु भई बङ्गालको खाडीतिर पूर्वतिर बग्छ। मध्य पठारको अधिकांश भाग तुङ्गभद्रा नदी, कृष्णा नदी र यसका सहायक नदीहरू, जसमा भीम नदी पनि पूर्वबाट बग्छ।
डेक्कनका ठूला शहरहरू कर्नाटकको राजधानी बेङ्गलोर, हैदराबाद, तेलंगानाको राजधानी; पुणे, महाराष्ट्रको सांस्कृतिक केन्द्र; नागपुर, महाराष्ट्रको दोस्रो राजधानी र नासिक हुन्।
शिवहरि ज्ञवाली
शिवहरि ज्ञवालीको जन्म विक्रम सम्वत २०४४ साल भाद्र ५ गते पश्चिम नेपालको पाल्पा जिल्ला अन्तर्गत तत्कालीन भुवनपोखरी गाविस वाड नं. नौ खान्टुंग हालको रैनादेवी छहरा गाउँपालिका ३ मा भएको हो । पिता गोविन्द मणि ज्ञवालीको र माता राधादेवी ज्ञवालीको कान्छो सन्तानका रूपमा उनको जन्म भएको थियो । ऐतिहासिक तथा पुरातात्विक महत्त्व बोकेको पाल्पा जिल्लाको जिल्ला सदरमुकाम तानसेनदेखि पश्चिममा पाल्पा, गुल्मी र अर्घाखाँची जिल्लाको सिमानामा समुद्र सतहदेखि १,३७२ मिटरको उचाइमा भुवनपोखरी गाविस पर्दछ । भुवनपोखरी नामाकरण हुनु अघि यो ठाउँ गोखुंगाका नामले परिचित थियो । ज्ञवाली मानवअधिकार तथा दलित अधिकारको क्षेत्रमा विगत एक दशकदेखि क्रियाशील छन् । उनका दलित मानवअधिकार जलवायु परिवर्तन, मिडिया, मानवअधिकार र आप्रवासनसम्बन्धी एकदर्जनबढी श्रोत पुस्तिका, तालिम निर्देशिका जर्नल लेख तथा अन्य लेखहरु प्रकाशित छन् ।
कसरी गर्ने धर्मनिरपेक्षता कार्यान्वयन?
विभेदविरुद्ध वैकल्पिक राजनीति
प्रेम बर्जित देशमा...
अपमान स्विकार्नुपर्थ्यो ?
जातव्यवस्थाको गणतान्त्रिक निरन्तरता
दलनको बर्बर शृंखला
जात व्यवस्थाको जाँतो
आफ्नै नामको बोझ
जातीय आतंकवाद विरुद्ध ! }}
भारतीय जनता पार्टीका अध्यक्षहरूको सूची
भारतीय जनता पार्टीका अध्यक्ष भारतीय जनता पार्टीको सर्वोच्च अधिकारी हुन् जसले राष्ट्रिय कार्यपालिकाको बैठकको अध्यक्षता गर्ने र पार्टीको युवा र किसान सङ्गठन लगायतका सहायक दलका अध्यक्षहरूलाई नियुक्त गर्ने लगायतका विभिन्न भूमिकाहरू पूरा गर्दछन्। अध्यक्ष पदका लागि कुनै पनि उम्मेदवार कम्तिमा १५ वर्ष पार्टीको सदस्य हुनु पर्दछ। पार्टीको राष्ट्रिय तथा राज्य परिषद्का सदस्यहरू मिलेर बनेको निर्वाचन मण्डलले अध्यक्षको लागि मतदान गर्छन्। अध्यक्षको कार्यकाल तीन वर्ष लामो हुन्छ र व्यक्तिले लगातार दुई कार्यकालभन्दा बढी यस पदमा रहन सक्दैन। सामान्यतया अध्यक्षले सरकारभित्र पनि पद धारण गर्दैनन्।
सूची
{{legend|#CEE8F0|एक भन्दा धेरै पटक अध्यक्ष भएका व्यक्ति|outline=blue|border=1px solid blue}}
टि. एस. इलियट
थोनस स्टर्नस् इलियट (अङ्ग्रेजी: T.S. Eliot, 26 सेप्टेम्बर 1888 – 4 जनवरी 1965) निबन्धकार, नाटककार, समालोचक र प्रकाशक र बिसौँ शताब्दीका प्रतिष्ठित अङ्ग्रेजी कवि थिए । अमेरिकामा जन्मिए पनि कर्मथलो बेलायतलाई बनाएका उनलाई बेलायती विषयका रूपमा लिइन्छ ।
आसव
आसवको उल्लेख पहिलोपटकआयुर्वेदका संहिताहरुमा गरिएको छ । सन्धान (formenration process ) कल्पनाबाट यसको निर्माण गरिन्छ । सन्धान गरेर मूख्यतया आसव र अरिष्टको निर्माण गरिन्छ । बिभिन्न जडिबुटिहरुको मिश्रणबाट आसवअरिष्ट तयार गरिन्छ । आसव : अपक्व पानीमा सख्खर, शर्करा (चिनि), मह , एवं अन्य सुगन्धित काष्ठौषधिहरु मिलाइ त्यसमा यथोचित मात्रामा धातकि पुष्प एवं किण्व (yeast) आदि मिसाएर भाडोको मुखलाइ छोपि १५-२५ दिनसम्म समशितोष्ण गृहमा राखेर छोड्ने । पुन: सन्धान पश्चात कपडाले छानेर मद्य मिश्रित तरल पदार्थ प्राप्त हुन्छ त्यसलाइ आसव भनिन्छ ।
एलेस बियलात्स्की
एलेस बियलात्स्की (Алесь Бяляцкі/Aleś Bialacki (जन्मः सन् १९६२ सेप्टेम्बर २५) बेलारुसका एक नागरिक अगुवा एवं मानव अधिकारवादी नेता हुन् । उनी सन् २०२२ को शान्ति नोबेल पुरस्कार विजेता पनि हुन् । उनलाई कर छलीको आरोपमा सन् २०२१ जुलाई १४ देखि बन्दी बनाइएको छ । मानव अधिकारवादीहरुको बुझाइमा भने राजनीतिक पूर्वाग्रहका कारण उनलाई बन्दी बनाइएको हो ।
कार्बन चक्र
जीवित हरेक प्राणि तथा वनस्पतिहरूमा प्रोटिन, कार्बोहाइड्रेट र अन्य जटिल यौगिकका रूपमा पनि कार्बन रहेको हुन्छ । हरिया वनस्पतिहरूले प्रकाश संश्लेषण क्रियामा वायुमण्डलमा भएको कार्बनडाइअक्साइड ग्यासको उपयोग गर्दछ्न् । मृत जनावर तथा बोटबिरूवाहरूको शरिर विच्छेदकहरूले कुहाँउदा पनि कार्बनडाइअक्साइड उत्पन्न हुन्छ जुन वायुमण्डलमा नै मिसिन्छ । त्यस्तै पेट्रोलियम पदार्थहरूको प्रयोगबाट पनि कार्बनडाइअक्साईड ग्यास निस्कन्छ जुन वायुमण्डलमा मिसिन्छ । वायुमण्डलमा फिर्ता भएको कार्बनडाइअक्साइड हरिया वनस्पतिहरूले पुनः प्रयोगमा ल्याउँछ्न् । यसरी वायुमण्डलमा कार्बनडाइअक्साइड्को आदानप्रदान निरन्तर रूपमा भई कार्बन चक्र चलिरहन्छ ।
साकेला गाउँपालिका
साकेला गाउँपालिका खोटाङ जिल्लाको ८ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार साकेला गाउँपालिकाको कुल जनसंख्या ११, ५९४ छ।
गुनुत्वरीडाष्टी
गुनुत्वरीडाष्टी भन्नाले गुलामी र अनुशासन, प्रभुत्व र आज्ञाकारीता, र पीडात्मक सन्तुष्टी हो। गुनुत्वरीडाष्टी अन्तर्गत ती प्रकारका यौन सम्बन्धहरू पर्दछन् जसमा यौन सम्बन्ध राख्ने व्यक्तिहरू सहम्तीय रूपमा असमान शक्तिको बाँडफाँडको भूमिका खेलेर यौन आनन्द लिने गर्दछन् । अर्थात् आफूले 'प्रभुत्व' जमाउने र 'आफू माथी प्रभुत्व हुने' व्यक्तिहरू बीच पीडात्मक अभ्यासबाट सन्तुष्टी लिने यौन अभ्यासलाई गुनुत्वरीडाष्टी (अङ्ग्रेजीमा: BDSM) भनिन्छ।
शब्द उत्पत्ति
नेपाली भाषामा गुनुत्वरीडाष्टी शब्द पहिलो पटक सन् २०१९मा प्रकाशित यौनिकता र लैङ्गिकताको शब्दकोषमा प्रयोग गरिएको पाइन्छ ।
द टाइम्स दे आर अ चेन्जिन
" द टाइम्स दे आर अ चेन्जिन" "बब डिलनद्वारा लेखित एक गीत हो। उही नाम भएको उनको १९६४ एल्बमको शीर्षक ट्र्याकको रूपमा यो गीतलाई रिलिज गरियो। डिलनले यो गीतलाई सामाजिक परिवर्तनको सन्दर्भलाई वकलियत गर्ने सोचसहित लेखेका थिए।
निर्वाण
निर्वाणको अर्थ हो परम स्वतन्त्रता । निर्वाण शब्दको अर्थ हो निभेको या दियो निभ्नु । किन्तु बौद्ध जैन धर्म र वैदिक धर्ममा यसको विशेष अर्थ छ । श्रमण विचारधारामा (संस्कृत निर्वाण, पालि निब्बान) पिडा या दुःखबाट मुक्तीको अवस्था । पालिमा निब्बान को अर्थ हो मुक्ति पाउनु अर्थात् लालच घृणा र भ्रमको अग्निबाट मुक्ति । यो बौद्ध धर्म को परम सत्य हो र जैन धर्मको मुख्य सिद्धान्त ।
यद्यपि मुक्तिको अर्थमा निर्वाण शब्दको प्रयोग गिता भागवत रघुवंश शारिरीक भाष्य इत्यादि नयाँ पुराना ग्रन्थहरूमा पनि पाइन्छ । बैदिक साहित्यमा निर्वाण उपनिषद्को रचना गरिएको छ तथापि यो शब्दलाई पारिभाषिक गर्ने कार्य बौद्धले गरे । जैन धर्मावलम्बीहरु दिपावलीको दिनलाई भगवान् महाविर को निर्वाण दिवसको रूपमा मनाउँछन् ।
बाह्य कडीहरू
निर्वाणोपनिषद
मध्यविन्दु नगरपालिका
मध्यबिन्दु नगरपालिका नेपालको पश्चिमाञ्चल विकास क्षेत्र अन्तर्गत लुम्बिनी अञ्चलमा पर्ने नवलपरासी जिल्लामा अवस्थित एक नगरपालिका हो।  स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा नवलपरासी जिल्लामा तमसरिया, नारायणी र कोल्हुवा यी ३ गाउँ विकास समितिहरूलाई समेटेर मध्यबिन्दु नगरपालिका घोषणा गरिएको हो। मध्यबिन्दु नगरपालिकाको केन्द्र साविकको तमसरिया गाउँ विकास समितिको वडा-४, चोरमारामा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।
जनसङ्ख्या
तमसरिया, नारायणी र कोल्हुवा यी ३ गाउँ विकास समितिहरूलाई मिलाएर मध्यबिन्दु नगरपालिका बनाइएको हो। त्यसैले राष्ट्रिय जनगणना २०६८को जनगणना अनुसार यी ३ ठाउँहरूको जनसङ्ख्यालाई जोडेर मध्यबिन्दु नगरपालिकाको जनसङ्ख्या २८,२२४ रहेको छ।
कुसे गाउँपालिका
कुसे गाउँपालिका जाजरकोट जिल्लाको ४ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार कुसे गाउँपालिकाको कुल जनसंख्या २०, ६२१ छ।
लिंगनान संस्कृती
लिंगनान संस्कृतिका दुई परिभाषा रहेका छन्:
क्यान्टोनिज मान्छेहरूको छिमेकी शहर हङकङ र मकाउ साथै धेरै विदेशी समुदाय मा बसाइसराईले, लिंगनान/क्यान्टोनिज संस्कृति अन्तर्राष्ट्रिय समुदायमा प्रभावशाली सांस्कृतिक शक्तिको रूपमा स्थापित तथा हङकङ र मकाउ को आधार संस्कृतिको रूपमा रहेको छ ।
इतिहास
इसा पूर्व २०० मा गुआंगडुंग तथा गोंगसाइ तथा उत्तरी भियतनामका भुभागहरूलाई न्यानयुई अधिराज्यले नियन्त्रण गर्ने गर्दथे । यो अधिराज्यलाई पछि हान सामाज्यले विजय गरेको थियो र इसा पूर्व १०० मा हान चाइनिजको नियन्त्रणमा आएको थियो ।
पछि १० औँ तथा १३ औँ शताब्दिमा उत्तरमा मंगोलको आक्रमणले गर्दा हान चाइनिज प्रवासिहरूको आगमन भएको थियो र यसकारण नान्युन जनता र हान चाइनिजको ठूलो परिणाममा अन्तरमिश्रण भएको थियो । यसको साथै आधुनिक क्यान्टोनिज मानिसहरू वंगषाणुगत रूपमा प्राचिन हान चाइनिज तथा नान्युन रहेको तथ्य समेत छ । आधुनिक लिंगनान संस्कृतिमा समेत नान्युन तथा हान चाइनिज तत्वहरू रहेको पाइन्छ ।
वास्तुकला
लिंगनान वास्तुकला जुन क्यान्टोनिस मानिसहरूसँग सम्बन्धित छ लिंगनान धर्मको विशिष्ट वास्तुकला शैलि हो ।  यो वास्तुकला मौसम तथा श्रोतहरूको उपलब्धताले गर्दा हान चिनिया धर्मको भन्दा पृथक रहेको छ, यी दुबै कुरालाई लिंगनानको भौगोलिक अवस्थाले प्रभावित रहेको छ । समग्रमा पारम्परिक लिंगनान वास्तुकलामा हरियो तथा सेतो हल्का रंगको प्रयोग हुने गर्दथ्यो, गोलाकार तथा बेलनाकार संरचनाहरूको कम प्रयोग हुने गर्दथ्यो, कौसि जस्ता खुला संरचनाहरू हुने गर्दथ्यो, ठूलो संख्यामा कुदिएको मुर्तिहरू तथा प्रतिमा हुने गर्दथ्यो  तथा ओसबाट बचाउनको लागि सामग्री प्रयोग गर्ने गरिन्थ्यो । गुआन्झोउको चान चान मन्दिर परम्परागत लिंगनान वास्तुकलाको प्रतिनिधित्व गर्ने उदाहरण हो । यो मन्दिर १९ औँ शताब्दिको अन्तिम तिर भएको तथा गुआन्झोउ प्रान्तको चान परिवारको ७२ गाँउहरूको प्रज्ञा प्रतिष्ठानको रूपमा प्रयोग हुने गर्दथ्यो ।
साहित्य
क्यान्टोनिस भाषाको एक हजार वर्ष पूरानो इतिहास रहेको छ भने कविता तथा साहित्यको सम्पदाको धनि समेत रहेको छ । लिंगनानका मानिसहरूले ७ औँ शताब्दि देखि कविता लेख्ने गर्दथे । जेउंग गाउ लिंग तांग साम्राज्यको धेरै कहलिएका कवि थिए ।
परिकार संस्कृती
लिंगनान क्षेत्र हान चिनिया क्षेत्र भन्दा विशिष्ट भौगोलिक वातावरण रहेको थियो । यस क्षेत्रमा यहाँको वातावरणको कारणले राम्रो कृषि तथा मत्सयपालन हुने गर्दछ । जसको कारणले लिंगनानको परिकारमा विभिन्न खालको खानेकुरा मिसिएको हुने गर्दछ ।
कम्बोडिया-भियतनाम युद्ध
कम्बोडिया-भियतनाम युद्ध (សង្គ្រាមកម្ពុជា-វៀតណាម, Chiến tranh Campuchia–Việt Nam),खमेर रुजद्वारा नियन्त्रित प्रजातान्त्रिक कम्पुचिया र समाजवादी गणतन्त्र भियतनाम बीचको एक युद्ध थियो। यस युद्धलाई भियतनाममा दक्षिण पश्चिम सीमामा प्रत्याक्रमण (Chiến dịch Phản công Biên giới Tây-Nam), र कम्बोडियाली राष्ट्रवादी (खमेर राष्ट्रवादी)द्वारा कम्बोडिया माथि भियतनामी आक्रमण (ការឈ្លានពានរបស់វៀតណាមមកកម្ពុជា) भनेर व्याख्या गरिन्छ। कम्बोडियाको कम्पुचिया क्रान्तिकारी सेनाले भियतनामको दक्षिण पश्चिम सीमामा "बा चुक" नरसंहार गरेपछि यो युद्ध सुरु भएको थियो जसमा ३,००० भन्दा धेरै भियतनामी आम-जनताको हत्या भएको थियो सन् १९७८ को डिसेम्बर २५ मा भियतनामले कम्पुचियामा आक्रमण गर्दै पूर्ण रूपमा देश कब्जा गरि कम्पुचिया कम्युनिस्ट पार्टीलाई सत्ताबाट अपदस्त गरेको थियो।
सन् १९७९ मा चीनले भियतमानको यसै आक्रमण र अधिकारलाई बहाना बनाएर भियतनाममाथी आक्रमण गरेको थियो जसलाई चीन-भियतनाम युद्ध पनि भनिन्छ।
भियतनाम युद्धको समयमा, भियतनामी र कम्बोडियाका कम्युनिस्टले आआफ्नो देशमा रहेका अमेरिकी समर्थित सरकार विरुद्ध लड्न गठबन्धन बनाएका थिए। भियतनाममी कामरेडहरूसँग आपसी सहयोगको बाबजुद, खमेर रुजको नेतृत्वमा भियतनामी कम्युनिस्टहरू भियतनामको प्रभुत्व हुने हिन्दचिनियाँ महासंघ बनाउने योजना गरिरहेको डर थियो। भियतनामीहरूले उनीहरूमाथि प्रभुत्व जमाउने कुनै पनि प्रयास सफल हुन नदिन, खमेर रुज नेतृत्वले भियतनामी-प्रशिक्षित कर्मचारीहरूलाई तिनीहरूको आफ्नै श्रेणीमा हटाउन थाल्यो। त्यसपछि, मे १९७५ मा, नवगठित प्रजातान्त्रिक कम्पुचियाले भियतनामी टापु "फु क्वोक"मा हमला गरेर भियतनाममा आक्रमण सुरु गर्यो।
लडाइँको बावजुद, पुनर्एकीकृत भियतनाम र कम्पुचियाका नेताहरूले १९७६ मा बलियो सम्बन्ध स्थापित  गर्न धेरै सार्वजनिक कूटनीतिक आदानप्रदान गरे। यद्यपि, पर्दा पछाडि, कम्पुचियन (कम्बोडियाली) नेताहरूले भियतनामी विस्तारवादको रूपमा बुझेकाले उनीहरूको डर कायम नै थियो। त्यसैले, 30 अप्रिल १९७७ मा, तिनीहरूले भियतनाममा अर्को ठूलो सैन्य आक्रमण गरे। कम्पुचियन आक्रमणबाट स्तब्ध भएको भियतनामले १९७७ को अन्त्यमा कम्पुचेन सरकारलाई वार्ता गर्न बाध्य पार्ने प्रयासमा प्रत्याक्रमण सुरु गर्यो। भियतनामी सेनाको राजनीतिक उद्देश्यहरू हासिल नभएपनि, जनवरी १९७८ मा भियतनामी सेना फिर्ता भए। खमेर रुज गम्भीर रूपमा वार्ता गर्न इच्छुक थिएन।
पेरिस शान्ति सम्झौता
१९८५ जनवरी १४ मा, हुन सेन कम्पुचिया जनगणतन्त्रको प्रधानमन्त्री नियुक्त भए र प्रजातान्त्रिक कम्पुचियाको गठबन्धन सरकारसँग शान्ति वार्ता सुरु गरे। १९८७ डिसेम्बर २-४ को बीचमा, हुन सेनले कम्पिचियाको भविष्यबारे फ्रान्समा सिँहानुकसँग भेटे। १९८८ जनवरी २०-२१ मा थप छलफल भयो, र हुन सेनले सिंहानुकलाई तत्काल कम्पुचिया फर्कने सर्तमा कम्पुचिया सरकारमा सहभागी हुन प्रस्ताव राखे। यद्यपि, नोम पेन्हमा उनलाई स्वागत गर्ने तयारी भएपनि सिंहानुकले यो प्रस्ताव स्वीकर गरेनन्।
त्यो सफलताको बाबजुद, हुन सेनको कम्पुचियन सरकार लोन नोल सरकारका दुई मन्त्री चेङ हेङ र इन ताम सँग सम्पर्क गर्न सफल भयो कम्पुचिया फिर्ता ल्यायो। कम्पुचियामा शान्ती स्थापना गर्ने पहिलो प्रमुख कदममा, प्रजातान्त्रिक कम्पुचिया र जन गणतन्त्र कम्पिचियाका प्रतिनिधिहरू बीच जाकर्तामा १९८८ जुलाई २५ मा अनौपचारिक बैठक भयो। त्यो बैठकमा, सिंहानुकले तीन चरणको योजना प्रस्ताव गरे। यसमा युद्धविराम युद्धविरामको आह्वान, भियतनामी सेनाको फिर्तीको निरिक्षण गर्न संयुक्त राष्ट्रसंघ शान्ति सेना,र सबै कम्पुचियन सेनालाई एउटै सेनामा समायोजन गर्नु थियो।
पारिस्थितिक प्रणाली
पारिस्थितिक पद्धति (अङ्ग्रेजी: Ecosystem) कुनै वातावरणमा रहने समुदाय (बोट बिरुवा, जीव जन्तु, सुक्ष्मदर्शी जीवहरु) र वातावरणबीचको अन्तर्सम्बन्ध हो । पारिस्थितिक पद्धतिमा अजैविक र जैविक तत्त्वहरुबीच शक्ति र पदार्थ आदानप्रदान हुनका साथै जैविक तत्त्वहरुबीच पनि यस्तै घनिष्ट सम्बन्ध रहेको हुन्छ । हरेक प्रकारका वनस्पति र जीवजन्तू खानाका लागि कुनै न कुनै रूपमा अन्य तत्त्वहरूमा निर्भर रहनु पर्ने हुन्छ । यसबाट पनि पारिस्थितिक पद्धतिको महत्त्व प्रष्ट रूपमा थाहा पाउन सकिन्छ ।
प्रकार
जीवजन्तूहरूको वासस्थान एवम् वातावरणअनुसार पारिस्थितिक पद्धतिलाई मुख्यतः २ किसिममा बाँड्न सकिन्छ :
मैत्रक वंश
मैत्रक वंशले पश्चिमी भारत (अहिले गुजरात) मा लगभग ४७५ देखि लगभग ७७६ ईस्वी सम्म आफ्नो राजधानी वल्लभीमा शासन गरे। मिथ्राईक रहस्यहरूको अनुसरण गर्ने धरापटा (वंशका पाँचौं राजा) को एकमात्र अपवाद बाहेक, तिनीहरू शैव अनुयायी थिए। तिनीहरूको उत्पत्ति अनिश्चित छ तर तिनीहरू सम्भवतः चन्द्रवंशी क्षत्रिय थिए।
इतिहास
गुप्त साम्राज्यको पतन पछि, मैत्रक वंश सेनापति (सामान्य) भाटार्क द्वारा स्थापित भएको थियो, जो गुप्त साम्राज्य अन्तर्गत सौराष्ट्रका एक सैन्य गभर्नर थिए, जसले आफूलाई ४७५ ईस्वीको वरिपरि स्वतन्त्र रूपमा स्थापित गरेका थिए। मैत्रकहरूले आफ्नो राजधानी वल्लभीबाट शासन गरे।
तिनीहरू मध्य ७ औं शताब्दीमा हर्षको शासन अन्तर्गत आए, तर स्थानीय स्वायत्तता कायम राखे, र हर्षको मृत्यु पछि आफ्नो स्वतन्त्रता पुन: प्राप्त गरे। मैत्रकहरूले एक वल्लभी विश्वविद्यालय स्थापना गरे जुन यसको शैक्षिक कार्यहरूका लागि टाढा-टाढा परिचित भयो र नालन्दा विश्वविद्यालयसँग तुलना गरियो।
तिनीहरू मध्य सातौं शताब्दीमा वर्धन वंशको हर्षको शासन अन्तर्गत आए, तर स्थानीय स्वायत्तता कायम राखे, र हर्षको मृत्यु पछि आफ्नो स्वतन्त्रता पुन: प्राप्त गरे। समुद्रबाट अरबहरूले बारम्बार आक्रमण गरेपछि राज्य निकै कमजोर भएको थियो। राजवंश ७८३ ईस्वी सम्म समाप्त भयो। वल्लबीको पतनलाई ताजिका (अरब) आक्रमणहरूसँग जोड्ने पौराणिक विवरणहरू बाहेक, कुनै पनि ऐतिहासिक स्रोतले राजवंशको अन्त्य कसरी भयो भनेर उल्लेख गर्दैन। यस अवधिका सय भन्दा बढी मन्दिरहरू ज्ञात छन्, प्रायः सौराष्ट्रको पश्चिमी तटमा अवस्थित छन्।
ढिलो पर्यटन
ढिलो पर्यटन सामूहिक पर्यटनको विपरीत एउटा वैकल्पिक पर्यटन विकल्प हो। ढिलो पर्यटन स्थायी पर्यटन परिवारको एउटा भाग हो, जुन मुख्यधारा पर्यटनभन्दा भिन्न छ र यसले पर्यटकको व्यक्तिगत जागरूकतामाथि बल दिने गर्दछ। यसले पर्यावरणलाई समर्थन गर्दै, गतिशीलतालाई कम गर्ने र स्थानीय इतिहास तथा संस्कृतिको विषयमा अनुसन्धान गर्न थप समय दिनु नै यो पर्यटनको विशेषता हो। यो अवधारणा इटालेली ढिलो खानपान अभियान र सिटस्लो विकास अभियानबाट आएको हो।
प्रकाश पादुकोण
प्रकाश पादुकोण पूर्व भारतीय ब्याडमिन्टन खेलाडी हुन । वहाँ भारतको कर्नाटक राज्यबाट हुन । वहाँको जन्म १० जुन १९५५ मा भएको हो । सन् १९८० मा वहाँले अल इङ्ल्यान्ड ब्याडमिन्टन च्याम्पियनसिप जितेका थिए, सो प्रतियोगिता जित्ने वहाँ पहिलो भारतीय थिए । प्रकाशलाई सन् १९८२ मा पद्म श्रीले सम्मानित गरिएको थियो ।
इथर (रसायन)
प्राङ्गारिक यौगिकको अणुमा -O- समूह रहेको छ भने त्यसलाई इथर भनिन्छ । उदाहरण : डाइमिथाइल इथर(CH३OCH३), डाइइथाइल इथर(C२H५OC२H५) । साधारणतया डाइइथाइल इथरलाई नै इथर भनिन्छ । यो रङघिन, प्रज्वनशिल र वास्पशिल पदार्थ हो । यो अल्कोहलमा घूलनशिल छ तर पानीमा कम मात्रामा घुल्छ । कडा सल्फ्युरिक अम्लको मद्धतले अल्कोहलबाट पानी निकालेर इथर बनाइन्छ ।
आयोजना
आयोजना भनेको अस्थायी तथा विशेष कार्य हो, जसको अवधि कार्य पुरा नभएसम्मको लागि हुने गर्दछ र सामान्यतया कार्य पुरा भए पश्चात आयोजना पनि समाप्त हुने गर्दछ ।
अमेरिकाको आयोजना व्यवस्थापन संस्थाको परिभाषा अनुसार "आयोजना भनेकोे विभिन्न सीप र साधनको प्रतिबद्धता सहित निश्चित समय र लक्ष्य तोकिएको एकपटक सञ्चालन हुने प्रमुख कार्य हो । यो मानवीय तथा गैर मानवीय श्रोतको संयोजनमा पूर्व निश्चित लक्ष्य प्राप्त गर्ने एउटा अस्थायी सङ्गठन हो ।"
नाइट्रोजन चक्र
नाइट्रोजनको प्रमुख स्रोत वायुमण्डल हो । विभिन्न प्रक्रियाहरुद्वारा यसलाई वनस्पति तथा जन्तुहरूले लिन सक्ने अवस्थामा सिर्जना हुन्छ ।
नाइट्रोजन फिक्सिङ ब्याक्टेरियाहरूले वायुमण्डलिय नाइट्रोजनलाई नाइट्रेटमा परिवर्तन गर्दछ्न् । जुन वनस्पतिहरूले जराद्वारा सोसि प्रयोगमा ल्याउछ्न् । त्यसपछि बोटबिरूवाहरूले नाइट्रेटलाई एमोनियामा परिणत गर्दछ्न् जुन वायुमण्डलमा मिल्दछ । डिनाइटृफाइड ब्याक्टेरियाहरूले माटोमा भएको नाइट्रेटलाई वायुमण्डलिय नाइट्रोजनमा बदल्छ्न् । यस प्रक्रियालाई डिनाइट्रीकरण भनिन्छ ।डिनाइट्रफिकेट गनेॅ वयाक्टेरिया हरू-एजोवयाक्टर,क्लोस्ट्रिडियम,रोडोस्पिलिरियम आदि  हुन्। यसरि नइट्रोजन चक्र चलिरहेको हुन्छ ।
जुनीचाँदे गाउँपालिका
नेपालको एघारौँ राष्ट्रिय जनगणना २०६८ अनुसार जुनीचाँदे गाउँपालिकाको कुल जनसंख्या २१, ७३३ छ।
पुणे सम्झौता
पूना सम्झौता सन् १९३० मा ब्रिटिश भारत सरकारको व्यवस्थापिका चुनावमा आरक्षणको विशयमा महात्मा गान्धी र अम्बेडकर बीचमा भएको एउटा सम्झौता हो। यसलाई २४ सेप्टेम्बर १९३२ मा पुणेमा बनाइएको थियो। उनीहरू अन्तमा पछडिएको वर्गलाई १४८ चुनावी सिट दिन सहमत भए।
घटोत्कच गुप्त
घटोत्कच (गुप्त लिपि: ) उत्तरी भारतका पूर्व-साम्राज्यीय गुप्त राजा थिए। उनी राजवंशका संस्थापक श्रीगुप्तका छोरा र राजवंशका प्रथम सम्राट चन्द्रगुप्त प्रथमका पिता थिए।
शासन
घटोत्कच लिच्छवीहरूसँग वैवाहिक गठबन्धनमा प्रवेश गर्न जिम्मेवार हुन सक्छ, जसको परिणामस्वरूप लिच्छवी राजकुमारी कुमारदेवीको उनको छोरा चन्द्रगुप्त प्रथमसँग विवाह भएको थियो। गुप्त शिलालेखहरूले कुमारदेवीको अपवाद बाहेक राजवंशका रानीहरूको पैतृक परिवारको उल्लेख गर्दैन, जसले गुप्त परिवारले चन्द्रगुप्तसँग कुमारदेवीको विवाहलाई महत्त्वपूर्ण घटनाको रूपमा लिने सुझाव दिन्छ।
इलाहाबाद स्तम्भको शिलालेखमा गुप्त र घटोत्कचका लागि महाराज ("महान राजा") उपाधि प्रयोग गरिएको छ, घटोत्कचका छोरा चन्द्रगुप्त प्रथमलाई महाराजाधिराज ("महान राजाहरूका राजा") उपाधिको विपरीत। यद्यपि, पूर्व-गुप्त र गुप्त-पश्चात दुवै कालमा महाराज उपाधि प्रयोग गरी सर्वोपरि सार्वभौमहरूका धेरै उदाहरणहरू छन्, त्यसैले यो निश्चित रूपमा भन्न सकिँदैन। त्यसले भन्यो, यसमा कुनै शंका छैन कि गुप्ता र घटोत्कचा कम हैसियतमा थिए र चन्द्रगुप्त भन्दा कम शक्तिशाली थिए।
ब्रेन्डन टेलर
ब्रेन्डन रस मरे टेलर (जन्म ६ फेब्रुएरी १९८६) जिम्बाब्वेका क्रिकेट खेलाडी हुन, उनी ब्याट्सम्यान हुन् तर विशेष परिस्थितिमा विकेट किपर र बलिङमा लेग स्पिनबाट पनि जादु देखाउने क्षमता राख्दछन् । लगातार दुईवटा वनडेमा न्यूजिल्याण्ड विरूद्ध अक्टोबर २०११ मा शतक बनाएका टेलर अनुभवी क्रिकेट खेलाडी मानिन्छन् । उनले पुन २०१५ विश्वकपमा दुई खेलमा लगातार शतक जमाएका थिए । टेलर विश्वकप इतिहासमै अष्ट्रेलियाका रिकी पोन्टिङ पछीका दोस्रो कप्तान हुन, जसले कप्तानको रूपमा लगातार दुई खेलमा शतक जोडेर किर्तिमान कायम गरेका थिए । यद्यपी विश्वकपमा लगातार दुई खेलमा शतक बनाउने टेलर नवौँ ब्याट्सम्यान हुन् । यसै बिच उनी जिम्बावे का तर्फबाट एकै विश्वकपमा ४०० रन भन्दा बढी बनाउने पहिलो ब्याट्सम्यान हुन् । जिम्बावेका तर्फबाट सबभन्दा बढी एकदिवसीय अन्तर्राष्ट्रिय शतक बनाएका टेलर ले एलिस्टेयर क्याम्पबेलको सात शतकको किर्तिमान आफ्नो अन्तिम खेलमा तोड्न समर्थ भए । एन्डी फ्लावरको ६७८६ र ग्रान्ट फ्लावरको ६५७१ रन पछि जिम्बावे क्रिकेटका सुनौला तारा टेलरको नाममा १६७ वनडे खेलमा ५३५८ रन छ जसले उनलाई जिम्बाब्वे राष्ट्रिय क्रिकेट टिमबाट सबभन्दा धेरै रन बटुल्ने खेलाडीको सूचिमा तेस्रो स्थानमा राखेको छ । पछिल्ला केहि वर्षदेखि जिम्बावेको ब्याटिङ्गका अधारस्तम्भ रहेका उनले २३ टेस्ट क्रिकेटर २६ टि-२० खेलेका छन् । टेलर क जिम्बावेसँगको नाता भलै टुट्ला तर उनी क्रिकेट खेलीरहने छन् । उनी अब इङ्गल्याण्डको नटिङ्घमशायरबाट क्रिकेट खेल्नेछन् ।
...रेडि फर इट?
"...रेडि फर इट?" अमेरिकी गायिका तथा गीतकार टेलर स्विफ्ट को गीत हो जुन उनको छैटौँ स्टुडियो एल्बम रेपुटेसनका लागि रेकर्ड गराइएको थियो। एल्बमको विज्ञापन एकलको रूपमा गीतलाई ३ सेप्टेम्बर २०१७ मा सार्वजनिक गरिएको थियो। गीतले सङ्गीत आलोचकहरू द्वारा सकारात्मक समीक्षाहरू प्राप्त गरेको थियो भने आलोचकहरूले स्विफ्टको अघिल्लो एकल "लुक ह्वाट यु मे मि डु" भन्दा यस गीत सुधारिएको आएको धारण व्यक्त गरेका थिए।  व्यवसायीक रूपमा यस गीत अस्ट्रेलिया, क्यानडा, हङ्गेरी, मलेसिया, न्युजिल्यान्ड, स्कटल्यान्ड, संयुक्त अधिराज्य र संयुक्त राज्य अमेरिकाको आधिकारिक चार्टहरूमा शीर्ष दश भित्र पर्न सफल भएको थियो। यो गीत लेबनान र आयरल्यान्डका चार्टहरूमा शीर्ष २० भित्र समावेश भएको थियो।
चार्ट प्रस्तुति
संयुक्त राज्य अमेरिकाको आधिकारिक चार्ट कम्पनी बिलबोर्ड हट १००मा गीत शीर्ष ४अौँ आउँदै चार्ट प्रवेश गरेको थियो भने गीत त्यस स्थानबाट माथि बढ्न सकेन। यस गीत स्विफ्टको बिलबोर्ड हट १०० मा शीर्ष दशमा आउने २२अौँ गीतको रूपमा स्थापित भएको थियो। यस गीत डिजिटल सङ चार्टमा शीर्ष स्थानमा आएको थियो भने यस गीत डिजिटल सङ चार्टको शीर्ष स्थानमा आउने स्विफ्टको १३अौँ गीत बनेको थियो र तात्कालिक समयमा यस गीतका १३५,००० प्रतिलिपीहरू बिक्री भएका थिए। यस गीत सार्वजनिक भएको पहिलो हप्तामा १९ मिलियन स्ट्रीमहरूसँग स्ट्रीमिङ गीत चार्टमा पनि प्रवेश गरेको थियो। यस गीतले संयुक्त राज्य अमेरिकामा ५९०,००० प्रतिलिपीहरू बिक्री गर्न सफल भएको थियो।
...रेडि फर इट? गीत अस्ट्रेलियाका आधिकारिक चार्ट कम्पनी एरिया चार्टमा ३ अौँ स्थानमा आउँद‌ै स्विफ्टको व्यक्तिगत गीतहरू मध्ये एरिया चार्टको शीर्ष ५ मा आउने १२अौँ गीतको रूपमा स्थापित भएको थियो।
क्यानडाको आधिकारिक चार्ट कम्पनी क्यानडेली हट १०० मा गीत ७अौँ स्थान सम्म पुगेको थियो। संयुक्त अधिराज्यको आधिकारिक चार्ट कम्पनीमा गीत ७अौँ स्थानमा आएको थियो भने क्यानडा र संयुक्त अधिराज्यका चार्टहरूमा रेपुटेसन एल्बमको गीतको रूपमा चार्ट प्रवेश शीर्ष दशमा आउने दोस्रो गीत बनेको थियो। यो गीत न्युजिल्यान्डको चार्टमा ९अौँ स्थान र स्कटल्याण्डको चार्टमा ३अौँ स्थानमा पर्न सफल भएको थियो।
उत्पादन र सार्वजनिक
"...रेडि फर इट?" गीतको आधिकारिक भिडियो २१ अगस्त २०१७ मा छायाङ्कन गरिएको थियो भने यस गीतको आवाज मात्र ३ सेप्टेम्बर २०१७ मा सार्वजनिक गरिएको थियो जसले तात्कालिक समयमा ४५ मिलियन अवलोकन प्राप्त गरेको छ। २३ अक्टोबर २०१७ मा स्विफ्टले भिडियोको सानो अंश सार्वजनिक गरेकी थिइन्। यस गीतको पूर्ण भिडियो २६ अक्टोबर २०१७ मा सार्वजनिक गरिएको थियो भने यस भिडियोमा निर्देशन जोसेफ केनले गरेका हुन्। यस भिडियो विज्ञान परिकल्पना र एनिमेको सन्दर्भमा निर्माण गरिएको छ। यस भिडियो सार्वजनिक भएको पहिलो दिनमै २०.४ मिलियन अवलोकन प्राप्त गरेको थियो। जनवरी २०१९ का अनुसार यस गीतलाई युट्युबमा २३० मिलियन पटक हेरिएको छ।
प्रत्यक्ष प्रस्तुति
टेलर स्विफ्टले "...रेडि फर इट?" गीत पहिलोपटक ११ नोभेम्बर २०१७ मा स्याटर्‍डे नाइट लाइभको ४३अौँ श्रृङ्खलामा प्रत्यक्ष प्रस्तुति दिएकी थिइन् भने उनले त्यस गीत सँगसँगै "कल इट ह्वाट यु वान्ट" गीतको पनि प्रस्तुति दिएकी थिइन्। स्विफ्टले १ डिसेम्बर २०१७ मा इङ्गलउड, क्यालिफोर्नियामा आयोजित जङ्गल बल २०१७ कार्यक्रममा पनि प्रत्यक्ष प्रस्तुति दिएकी थिइन्। त्यस कार्यक्रमको दुई दिन पश्चात् क्यालिफोर्नियाको सेन होजेमा आयोजना गरिएको एक कार्यक्रममा पनि स्विफ्टले प्रस्तुति दिएकी थिइन्।   त्यस कार्यक्रमको पछिल्लो हप्ता स्विफ्टले तीन फरकफरक स्थानमा गीतको प्रस्तुति दिएकी थिइन् जुन सिकागो, न्यू योर्क र लण्डनमा आयोजना गरिएको थियोे।
यस गीतलाई स्विफ्टले आफ्नो रेपुटेसन विश्व भ्रमणका बेलामा पनि विभिन्न स्थानहरूमा प्रस्तुति दिएकी थिइन्।
समायोजन
यस गीतको समायोजन संस्करणमा समायोजन गर्ने काम अमेरिकी सङ्गीतकार ब्लडपपले गरेका हुन् जुन १० डिसेम्बर २०१७ मा सार्वजनिक गरिएको थियोे। गीतको एस समायोजन संस्करणले आलोचकहरू द्वरा सकारात्मक समीक्षा प्राप्त गरेको थियो। उक्त समायोजन संस्करण सार्वजनिक भएको चार दिन पछि समायोजन गीतको एक पूर्ण सार भएको भिडियो स्विफ्टको युट्युब खातामा राखिएको थियो जसमा गीतको वास्तविक भिडियो पनि समावेश गरिएको थियो। जनवरी २०१८ का अनुसार यस भिडियोले युट्युबमा ८.६ मिलियन अवलोकन पाएको छ।
फेब्रुअरी क्रान्ति
फेब्रुअरी क्रान्ति (रूसी भाषा: Февра́льская револю́ция, फेवरालस्क्या रेवोल्युत्सीया) सोभियत इतिहासमा फेब्रुअरी बुर्जुवा प्रजातान्त्रिक क्रान्ति र कहिलेकाहीँ मार्च क्रान्तिको रूपमा चिनिन्छ। सन् १९१७ मा रूसमा भएका दुई क्रान्तिमध्ये पहिलो थियो।
क्रान्तिका मुख्य घटनाहरू रूसको तत्कालीन राजधानी पेट्रोग्राड (वर्तमान सेन्ट पिटर्सवर्ग) मा र नजिकै भएका थिए, जहाँ लामो समयदेखि राजतन्त्रसँगको असन्तुष्टिले फेब्रुअरी २३ पुरानो शैली (८ मार्च नयाँ शैली) मा खाद्यान्न राशनको विरोध जनविरोधमा उत्रिएको थियो। क्रान्तिकारी गतिविधि करिब आठ दिनसम्म चलेको थियो, जसमा रूसी राजतन्त्रको अन्तिम वफादार सेनाहरू, प्रहरी र जोंडार्मसँग व्यापक प्रदर्शन र हिंसात्मक सशस्त्र झडपहरू समावेश थिए। फेब्रुअरी २७ पुरानो शैली (मार्च १२ नयाँ शैली) मा राजधानीको ग्यारिसन सेनाले क्रान्तिकारीहरूको साथ दिए। तीन दिनपछि जार निकोलस द्वितीयले मुकुटत्याग गरे जसको परिणाम रोमानोभ वंशीय शासन र रूसी साम्राज्यको अन्त्य भयो। प्रिन्स जर्जी लभोभको नेतृत्वमा एक रूसी अस्थायी सरकारले रूसको मन्त्रिपरिषद्लाई प्रतिस्थापन गर्यो।
अस्थायी सरकार धेरै अलोकप्रिय साबित भयो र पेट्रोग्राड सोभियतसँग दोहोरो शक्ति बाँड्न बाध्य भयो। अलेक्जेन्डर केरेन्स्की जुलाई दिनहरू पछि सरकारको प्रमुख बने, जसमा सरकारले सयौं प्रदर्शनकारीहरूलाई मारेको थियो। उनले रूसको तत्काल समस्याहरू समाधान गर्न असमर्थ थिए। जस्ता - सामूहिक रोजगार र खाद्यान्न अभाव, र रूसलाई अझ अलोकप्रिय युद्धमा राख्ने प्रयास गरे। अस्थायी सरकारको असफलताले त्यस वर्ष पछि कम्युनिस्ट बोल्सेभिकहरूले अक्टोबर क्रान्तिको नेतृत्व गर्यो। फेब्रुअरी क्रान्तिले देशलाई कमजोर बनायो; अक्टोबर क्रान्तिले यसलाई तोड्यो, जसको परिणाम रुसी गृहयुद्ध र सोभियत संघको अन्ततः गठन भयो।
शिवालय गाउँपालिका
शिवालय गाउँपालिका जाजरकोट जिल्लाको ४ गाउँपालिका मध्येको एक गाउँपालिका हो।
जीवन शर्मा
जीवन शर्मा जनगायक भनेर चिनिन्छन् । उनको जन्म २०१६ चैत २६ (8th April  1960) गते बाग्लुङमा भएको थियो । जीवन शर्मा दर्शन र राजनीतिशास्त्रमा स्नातक, अङ्ग्रेजी र मानवशास्त्रमा डबल एम.ए गरेर पनि जनताका गीत गाउँदै हिँड्ने सर्वहारा गायक(Singer) हुन् ।
चर्चित गीत
जनगायक भनेर चिनिने जीवन शर्मा ले सयौँ गीत गाएका छन् ।
यो पनि हेर्नुहोस
जनवादी सांस्कृतिक मोर्चा
बाह्य कडीहरू
२ कान्तिपुर टेलिभिजनमा जीवन शर्माः https://www.youtube.com/watch?v=Bz_cdeAwpko
3. https://www.ratolaltin.com/literature/1834/
ग्लिसेरोल
ग्लिसेरोललाई ग्लिसिरिन पनि भनिन्छ । यो रङगहिन, गुलियो स्वाद भएको बाक्लो तरल पदार्थ हो । यो पानीमा घुल्दछ तर इथर (रसायन) मा घुल्दैन । ग्लिसेरोल एउटा ट्राइहाइड्रीक अल्कोहल हो । प्रोपेनलाई विभिन्न रासायनिक प्रतिक्रियाहरु गराई तिनओटा हाइड्रोजनलाई तिनओटा OH रेडिकलले विस्थापित गराई ग्लिसेरोल तयार गर्न सकिन्छ ।
वर्णशङ्कर
वर्णशङ्कर वा ठिमाहा जनावर वा वनस्पति भन्नाले भिन्न नश्ल, जाति, प्रजातिको संसर्गवाट उत्पादन भएको जीव भनेर परिभाषित गर्न सकिन्छ। वर्णशङ्करहरूमा साधारणतया उल्लेख्य मात्रामा आनुवंशिक विशिष्टता देखिने भएकोले उत्पादन प्रयोजनका जनावर वा वनस्पतिमा यिनीहरूको बाहुल्यता छ। वर्णशङ्करमा दुवै बाबुआमाका दुई अलग अनुवांशिक क्रोमोजोम आउने हुनाले सामान्य भन्दा फरक अवस्था देखिन्छ। दुई पशु प्रजाति वा वनस्पति प्रजाति बीच (जस्तै पाटे बाघ र साइबेरियन बाघ) देखि लिएर भिन्न जनावर जस्तै याक र पहाडी गाइ बीच, भेडा र बाख्राको बीच समेत वर्णशङ्कर हुनसक्छन। बालीनालीका पनि धेरै जातिहरू बीच वर्णशङ्कर हुन्छन्।
माई ब्याक पेजेज
"माई ब्याक पेजेज" बब डिलनद्वारा लेखित एक गीत हो। यो उनको १९६४ एल्बम अनदर साइड अफ बब डिलनमा समावेश गरिएको थियो। यो स्टाइलिस्टिक रूपमा उनको सुरुवाति विरोध गीतहरूसँग मिल्दोजुल्दो छ । तर, यस गीतमा डिलनले पहिलेका व्यक्तिगत र राजनीतिक भनाइहरुलाई तिरस्कार गरेको सङ्केत गरिएको छ। "म पहिला कति बुढो थियो / म अब त्यो भन्दा जवान छु" जस्ता लिरिक्सले तिरस्कारको भावना देखाएको छ।
मङ्गलोर
मङ्गलोर (तुळु: कुड्ला ; कोंकणी: कोडयाल; ब्यारि: मायकला; कन्नड: ಮಂಗಳೂರು / मङ्गलोर) भारत को कर्नाटक प्रान्त को एक शहर हो । यो शहर देश को पश्चिमी भागमा रहेको छ । यो शहर को पूर्व मा पश्चिमी घाटि तथा पशिचम मा अरब सागर रहेको छ ।
मङ्गलोर दक्षिण कन्नड जिल्ला को मुख्यालय हो ।
इतिहास
अरब सागर र पश्चिमी घाटी को बिचमा रहेको मङ्गलोर सहर बषौ देखि वाणिज्य गतिबिधिको केन्द्र रहेको छ । कर्नाटकको नेत्रावती तथा गुरूपुरा नदीहरूको संगम स्थलमा बसेको मङ्गलोर कर्नाटकको दक्षिण पश्चिमी तटमा अवस्थित रहे को छ । मङ्गलोर सहरलाइ प्राचिन कालमा 'नौरा' नामले पनि सम्बोधन गरिने गरिन्थ्यो । मङ्गलोर नाम मङ्गला देवी मन्दिरको नामबाट रहन गएको हो । मङ्गला देवी अपुला राजवंश की कुलदेवी थिइन् । यो मन्दिर केरला कि राजकुमारीको सम्झनामा बनाइएको थियो ।
मङ्गलादेवी मन्दिर
यो मन्दिर को नामबाट यो शहरको नाम मङ्गलोर रहन गएको हो । यो मन्दिर शहरको मुख्य बस बिसौनीबाट ३ किलोमीटर दूर मा रहेको छ । यो मन्दिरलाइ अट्टावरका बलाल वंश द्वारा केरला कि राजकुमारीको सम्झनामा बनाएका थिए ।
कादरी मंजूनाथ मन्दिर
यो कादरी मंजूनाथ मन्दिर एक ऐतिहासिक मन्दिर हो । यो मन्दिर १०६८ ई. मा बनेको थियो । वर्गाकर आकारमा रहेको यो मन्दिर सबै भन्दा अग्लो पहाडमा अवस्थित रहेको छ । मन्दिरमा स्थापित लोकेश्वर को प्रतिमा कास्य धातुको सबै भन्दा उत्तम मानिने गरिन्छ । मन्दिरको आगनमा जोगीमठ रहेको छ जसमा राजा भुपेन्द्रलाइ बनाएको छ । त्यहाँ रहेका पहाडका चट्टानहरूमा गुफाहरु रहेका छन् जसलाई पाण्डवहरूको गुफाले जानिने गरिन्छ ।
सेन्ट अलोयसियस चर्च
सेन्ट अलोयसियस चर्च नेहरु बस बिसौनीबाट १ किलोमीटर टाढा रहेको छ । चर्चको ढोकाहरु इटलीका कलाकार एन्टोनी मोशायनीले पेन्टी गरेका थिए । चर्चको निर्माण १८९९ - १९०० ई. मा भएको थियो । सेन्ट अलोयसियस कलेज लाइटहाउस पहाडमा अवस्थित छ जसको को तुलनामा रोमको सिसटीन चेपलसँग गरिने गरिन्छ ।
श्री शरावू महागणपति मन्दिर
शरावु महागणपति मन्दिर परिसरमा अनेक मन्दिर रहेका छन् जो शरावु, कादरी, मङ्गलादेवी तथा कुदरोली आदि रहेका छन् । यिनी सबै मन्दिरहरूमा ८०० वर्ष पुरानो श्री शरावु शाराबेश्वर मन्दिर सबै भन्दा पुरानो लोकप्रिय मन्दिर रहेको छ । यो मन्दिर गणपति क्षेत्रमा अवस्थित छ ।
अल्कोहल
प्राङगारिक यौगिकमा हाइड्रोक्सिल ग्रूप (-OH) रहेको छ भने त्यसलाई अल्कोहल भनिन्छ । एउटा OH समूह भएको अल्कोहललाई मोनोहाइड्रीक अल्कोहल भनिन्छ भने दुईओटा OH समूह भएकालाई डाइहाइड्रीक अल्कोहल र तिनोटा OH समूह भएकालाई ट्राइहाड्रीक अल्कोहल भनिन्छ । मिथेनबाट बन्ने अल्कोहललाई मिथाइल अल्कोहल र इथेनबाट बन्ने अल्कोहललाई इथाइल अल्कोहल भनिन्छ । इथाइल अल्कोहललाई इथानोल पनि भन्ने गरिन्छ । पेयपदार्थको लागि प्रयोग गरिने अल्कोहल इथाइल अल्कोहल हो ।
थाकसिन शिनवात
डा. थाकसिन शिनवात (ทักษิณ ชินวัตร) एक थाई व्यवसायी, राजनीतिज्ञ तथा प्राध्यापक हुन्। उनी थाई प्रहरी सेवामा सन् १९७३ देखि सन् १९८३ सम्म कार्य गरेका थिए भने सन् २००१ देखि सन् २००६ सम्म उनी थाइल्यान्डका २३औँ प्रधानमन्त्री भएका थिए। प्रधानमन्त्री बनेपछि थाकसिनले ५ वर्षको कार्यअवधिमा थाइल्यान्डलाई आर्थिक प्रगतिको मार्गमा अघि सारेका थिए।
सन् १९४९ जुलाई २६ मा मा जन्मेका थाकसिनले सन् १९९४ देखि राजनीतिमा सक्रिय भएका थिए। उनी सन् १९९८ मा उपप्रधान तथा शिक्षा मन्त्री भएका थिए।
मार्क ट्वेन
समुएल लङ्होर्न क्लेमेन्स (३० नोभेम्बर, १८३५ - २१ अप्रिल, १९१०) मार्क ट्वेनका नामले प्रख्यात एक अमेरिकी लेखक, हास्यकारिता, उद्यमी, प्रकाशक र व्याख्याता थिए ।
व्यक्तिगत जीवन
मार्क ट्वेन फ्लोरिडा, मिसौरीमा ३० नवंबर १८३५ मा जन्मेका थिए। १८ वर्षमा ट्वेन पूर्व न्यूयॉर्क शहर र फिलाडेल्फिया गये जहांँ उनले धेरै अलग-अलग अखबारहरूमा काम गरे र लेखन क्षेत्रमा केहि सफलता पाए ।
माडागास्कर (चलचित्र)
माडागास्कर (Madagascar) सन् २००५ मा निर्माण गरिएको अमेरिकी थ्रिडी कम्प्युटर एनिमेसन भएको कमेडी चलचित्र हो। यस चलचित्रको निर्माण ड्रिमवर्क्स एनिमेसन तथा चलचित्रलाई सार्वजनिक भने ड्रिमवर्क्स पिक्चर्स गरेको थियो। एरिक डार्नेल र टम म्याकग्राद्वारा निर्देशक यस चलचित्रमा बेन स्टिलर, क्रिस रक, डेभिड स्विमर र जाडा पिन्केट स्मिथ अभिनय रहेको छ।
वेब्याक मेसिन
वेब्याक मेशिन Wayback Machine इन्टरनेट मा वर्ल्ड वाइड वेब र अन्य जानकारी का लागि संयुक्त राज्य अमेरिकाको सान फ्रान्सिस्को मा रहेको एक गैर-नाफा सङ्गठन मा आधारित इन्टरनेट सङ्ग्रह द्वारा निर्मित डिजिटल अभिलेख हो ।
इतिहास
इन्टरनेट सङ्ग्रहले अक्टोबर २००१ मा वेब्याक मेशिनको सुरू गर्यो । यो ब्रूस्टर काहले र ब्रूस गिलेट द्वारा स्थापित गरिएको थियो । जुन एलेक्सा इन्टरनेटमा सामग्रीहरू राखिएको छ । सेवाले प्रयोगकर्ताहरूलाई समय समयमा वेब पेजहरूको सङ्ग्रहित संस्करण हेर्न सक्षम बनाउँछ । जुन अभिलेखलाई "तीन आयामी सूचकांक" भनिन्छ ।
१९९६ देखि, वेब्याक मेसिनले वेबसाइटहरूको क्याच पृष्ठलाई लिनक्स नोडहरूको ठूलो परिणाममा सङ्ग्रह गर्दैछ । यसले चाहिएको अवसरमा साइटहरू पुन:अवलोकन गर्दछ र नयाँ संस्करण अभिलेख गर्दछ । साइटहरूले साइटमा यूआरएल खोजी बक्समा प्रवेश गर्ने व्यक्तिहरूद्वारा क्याच पृष्ठमा पनि सङ्ग्रह गर्न सक्छन् । इरादा त्यस समाग्रीको सङ्ग्रह गर्ने हो जुन अन्य साइट खोल्न नसकिने वा बन्द हुने हुन्छन् । मेशिनको रचनाकारहरूको समग्र दृष्टि सम्पूर्ण इन्टरनेटको सङ्ग्रह गर्नु हो ।
जानकारी पाँच वर्ष को लागि डिजिटल टेप मा राखिएको थियो । कहले ले कहिलेकाही शोधकर्ता र वैज्ञानिकहरूको अधिक डाटाबेस मा ट्याप गर्न अनुमति दिन्छ । सन् २००१ मा जब अभिलेख आफ्नो पाँचौं वर्षगाठमा पुग्यो, यो क्यालिफोर्निया विश्वविद्यालय, बर्कले विश्वविद्यालय मा एक समारोह मा अनावरण गरियो र जनताका लागि खोलिएको थियो ।
वेब्याक मेसिनको नाम "WABAC मेशिन" को सन्दर्भको रूपमा छनोट गरिएको थियो । समय-यात्रा यन्त्र मा, पे रबडी र शर्मेन्ट ले द रोकि र बुल्डविन्कल शोमा एनिमेटेड कार्टून क्यारेक्टरद्वारा प्रयोग गरिएको थियो । एनिमेटेड कार्टूनको घटक खण्डमा, पेबाडीको सम्भावना इतिहास, क्यारेक्टरहरू नियमित रूपमा मशीनको साक्षी, भाग लिन, र अधिक भन्दा अक्सर इतिहासमा प्रसिद्ध घटनाहरू परिवर्तन गर्न प्रयोग गर्थे ।
प्राविधिक विवरण
सफ्टवेयरलाई "क्रल" गर्नका लागि विकास गरिएको छ र सबै सार्वजनिक पहुँचयोग्य वर्ल्ड वाइड वेब पृष्ठहरू, गोफर पदानुक्रम, नेटन्यूज बुलेटिन बोर्ड प्रणाली र सफ्टवेयर डाउनलोड गर्न योग्य इन्टरनेटमा सामग्रीहरू डाउनलोड गर्न सकिन्छ । यी "क्रलहरू" द्वारा एकत्रित जानकारी इन्टरनेटमा उपलब्ध सबै जानकारी समावेश गर्दैन, किनकि डेटा प्रकाशक ​​द्वारा प्रतिबन्धित वा डेटाबेसमा भण्डारण गरिएको धेरै कुरामा सीमित छैन । आंशिक रूपमा सञ्चालित वेबसाइटहरूमा विसंगतिहरू हटाउनका लागि इन्टरनेट सङ्ग्रहद्वारा संस्थाहरू र सामग्री सिर्जनाकर्ताहरूलाई स्वैच्छिक रूपमा फसल र डिजिटल सामग्रीको सङ्ग्रह सुरक्षित गर्न र डिजिटल संग्रहणहरू सिर्जना गर्न अनुमति दिनको रूपमा प्रयोग गरिएको थियो ।
क्रल विभिन्न स्रोतबाट योगदान गरिन्छ । केहि केहि तेस्रो पक्षबाट आयात गरिएका छन् र अरूलाई आन्तरिक रूपमा अभिलेख राखिएको छ । उदाहरणको लागि स्लोन फाउन्डेसन र एलेक्सले क्रललाई योगदान दिएका छन् । एनआरए र इन्टरनेट मेमोरीको दर्पणमार्फत एनआरए को तर्फबाट चल्दछ । "वर्ल्ड वाइड वेब क्रलहरू" २०१०बाट चलिरहेको छ र वैश्विक वेब मा कब्जा गरिरहेको छ ।
स्न्यापशट क्याप्चरको आवृत्ति प्रति वेबसाइटमा भिन्न हुन्छ । "विश्वव्यापी वेब क्रलहरू" मा वेबसाइटहरू "क्रल सूची" मा समावेश गरिएको छ । यस साइट क्रल प्रति एक पटक अभिलेख गरिएको छ । एक क्रल महिनाको आधारमा महिना वा पूर्णतया पूरा गर्न सक्दछ । उदाहरणको लागि "वाइड क्रल नम्बर १३" ९ जनवरी, २०१५ मा सुरू भयो र ११ जुलाई, २०१६ मा सम्पन्न भयो । तथापि त्यहाँ कुनै पनि समयमा धेरै क्रलहरू हुन सक्दछ र साइट एक पटक भन्दा बढी क्रल सूचीमा समावेश हुन सक्छ । त्यसैले कति पटक साइट क्रल गरिएको छ भन्ने धेरै फरक हुन्छ ।
पास्कलको नियम
ब्लेज पास्कलको जन्म सन् १६२३ मा फ्रान्समा भएको थियो । उनी एक प्रसिद्ध गणितीज्ञ, भौतिकशास्त्री र दार्शनिक पनि थिए । उनले तरल पदार्थमा चापका सम्बन्धमा एउटा नियम पनि प्रतिपादन गरे । उक्त नियम पास्कलको नियमका नामले संसारभर प्रसिद्ध छ ।
जुन नियम यस प्रकार छ - बन्द भाँडामा रहेको तरल पदार्थमा कुनै एक ठाउँमा चाप दिइयो भने त्यती नै चाप सबैतिर लम्ब भएर प्रसारण हुन्छ ।
यो नियम तरल पदार्थको साथै ग्यास पदार्थमा पनि लागु हुन्छ । पास्कलको नियममा आधारित उपकरण हाइड्रोलिक प्रेस हो।
यदि,
F_1= सानो पिस्टनको बल
A_1= सानो पिस्टोनको क्षेत्रफल
F_2= ठुलो पिस्टनको बल
A_2= ठुलो पिस्टनको क्षेत्रफल
सानो पिस्टनमा लागेको चाप(P_1)= ठुलो पिस्टनमा लागेको चाप(P_2)
टाइटनमा आक्रमण
टाइटनमा आक्रमण (जापानी भाषा: 進撃の巨人, शिन्गेकी नो क्योजिन, अङ्ग्रेजी भाषा: Attack On Titan, अटैक अन टाइटन) एउटा जापानी माङ्गा शृङ्खला हो जसलाई हाजिमे इसायामाले लेखेका र चित्रण गरेका छन्। यो यस्तो संसारमा सेट गरिएको छ जहाँ मानवता शहरहरूमा तीन विशाल पर्खालहरूले घेरिएको छ जसले तिनीहरूलाई टाइटन वा टाइटन्स (टाइटनहरु) भनेर चिनिने विशाल मानव-खाने मानव-जस्तै प्राणीहरूबाट जोगाउँछ। कथाले एरेन येगरलाई पछ्याउँछ, जसले टाइटनले आफ्नो गृहनगरको विनाश र आफ्नी आमाको मृत्यु ल्याएपछि टाइटनहरुलाई नष्ट गर्ने वाचा गर्दछ। २००९ सेप्टेम्बर देखि २०२१ अप्रिल सम्म कोदान्शाको मासिक शोनेन माङ्गा पत्रिका बेसात्सु शोनेन म्यागजिनमा टाइटनमा आक्रमण लाई क्रमबद्ध गरिएको थियो, जसका अध्यायहरू ३४ ताङ्कोबोन खण्डहरूमा सङ्कलन गरिएको थियो।
एक एनिमे टेलिभिजन श्रृंखला विट स्टुडियो (सिजन १-३) र माप्पा (सिजन ४) द्वारा उत्पादन गरिएको थियो। २५ एपिसोडको पहिलो सिजन अप्रिल देखि सेप्टेम्बर २०१३ सम्म प्रसारण गरिएको थियो, त्यसपछि १२ एपिसोडको दोस्रो सिजन अप्रिल देखि जुन २०१७ सम्म प्रसारण गरिएको थियो। २२ एपिसोडको तेस्रो सिजन दुई भागमा प्रसारण गरिएको थियो। पहिलो १२ एपिसोडहरू जुलाई देखि अक्टोबर २०१८ सम्म र अन्तिम १० एपिसोडहरू अप्रिल देखि जुलाई २०१९ सम्म प्रसारण गरिएको थियो। चौथो र अन्तिम सिजनको प्रसारण डिसेम्बर २०२० मा भयो, जहाँ यसको पहिलो भागमा १६ एपिसोडहरू प्रसारण गर्दै, दोस्रो भाग जनवरी २०२२ मा प्रसारण हुँदै।
टाइटनमा आक्रमण एक महत्वपूर्ण र व्यावसायिक सफलता भएको छ। डिसेम्बर २०१९ सम्म, माङ्गासँग विश्वभरि प्रिन्टमा १० करोड भन्दा बढी ताङ्कोबोन प्रतिलिपिहरू छन्, जसले यसलाई इतिहासको सबैभन्दा धेरै बिक्री हुने माङ्गा श्रृंखलाहरू मध्ये एक बनाउँछ। यसले कोदन्शा माङ्गा अवार्ड, एटिलियो मिशेलुजी अवार्ड, र हार्वे अवार्ड सहित धेरै अवार्ड जितेको छ।
कृष्णज्वाला देवकोटा
कृष्णज्वाला देवकोटा नेपाली पत्रकार हुन्। देवकोटा अहिले राष्ट्रिय दैनिक पत्रिका नयाँ पत्रिकाका प्रधान सम्पादक हुन्।
साहिवाल जिल्ला
इतिहास
सहिवाल जिल्ला पूर्व ऐतिहासिक युगबाटनै बसोवास गर्दै आइएको थियो । हडप्पा यस जिल्लाको पुरातात्विक क्षेत्रको रूपमा रहेको छ जुन जिल्लाबाट लगभग ३५ किलोमिटर (२२ माइल) को दुरीमा अवस्थित छ जुसलाई २६०० ईसा पूर्व निर्माण गरिएको थियो । क्षेत्र दक्षिण एसियाइ साम्राज्यहरु को एक भागको रूपमा रहेको थियो ।
जनशाङ्खिकि
सन् १९९८ को राष्ट्रिय जनगणना अनुसार यस जिल्लाको कुल जनसङ्ख्या १८,४३१,९४ रहेको छ जसमा १६.२७% मानिसहरू शहरी क्षेत्रमा बसोबास गर्छन् । यस तथ्याङ्कका अनुसार पञ्जाबी भाषा यहाँको प्रमुख भाषा हो जसको जनसङ्ख्या कुलको ९८% रहेको छ भने उुर्दु भाषाको जनसङ्ख्या १.४% रहेको छ ।
अवस्थिति
साहिवाल जिल्ला पाकिस्तानको पञ्जाब प्रदेशको दक्षिण-पुर्वमा पर्छ । यस जिल्ला मुल्तान विभागबाट ३०-४० डिग्री उत्तर अक्षांश र ७३-०६ देशान्तरणमा रहेको छ । यो जिल्ला समुन्द्री सतहबाट ५०० फिट (१५० मिटर) को उचाइमा रहेको छ भने यसले रवी नदिबाट उत्तर-पुर्व र दक्षिण-पश्चिममा समाननतर चतुरभुजको आकार बनाएको छ । यो जिल्ला पुर्व देखि पश्चिम सम्ममा १०० किलोमिटरमा फैलिएको छ भने उत्तर-दक्षिणमा ४५ किलोमिटरमा फैलिएको छ । यस जिल्लामा रहेको कुसक नदिले यो जिल्लालाई पकपट्टन जिल्लाबाट छुट्टयको छ । यस विभागको ओकरा जिल्ला पुर्वमा पर्छ भने यस जिल्लाको दक्षिण सिमानामा पाकपट्टन जिल्ला पर्छ जहाँ सुफी फर्केर शेकर गञ्जको मन्दिर पनि रहेको छ ।
मौसम
साहिवाल जिल्लाको मौसम अत्याधिक तातो हुने खालको जसमा ग्रीष्म ऋतुमा यस जिल्लाको तापक्रम ४५-५० डिग्री सम्म मापन गरिएको छ भने हिउँद ऋतुमा यस जिल्लाको तापक्रम न्युनतम ५ डिग्री देखि अधिकतम १० डिग्री मापन गरिएको छ । यस जिल्ला माटो एकदमै मलिलो छ भने उब्जाउ हुन लाएक छ । यस जिल्लामा अौसत वार्सिक २०० मिलिमिटर पानी पर्ने गरेको पाइन्छ ।
खेलकुद
यस जिल्लामा सबैभन्दा लोकप्रिय खेल क्रिकेट हो भने अन्य जस्तै फुटबल, भलिबल, टेनिस आदि खेलहरू पनि खेलिन्छन् । यस जिल्लामा विभिन्न विश्व प्रख्यात क्रिकेट खेलाडीहरू पनि जन्मिएका छन् ती मध्य मुश्ताक अहमद, मनजुर इलाही, झोर इलाही, र सलिम इलाहि रहेका छन् ।
अक्षता अधिकारी
अक्षता अधिकारी नेपाली साङ्गीतिक क्षेत्रकी एक गायिका हुन्। उनी वरिष्ठ कवि तथा गीतकार क्षेत्रप्रताप अधिकारीकी नातिनी समेत हुन्। उनले साङ्गीतिक टेलिभिजन कार्यक्रम 'कृपा अनप्लग्ड जुनियर'मा आफ्नो प्रस्तुतिको कारण दर्शकमाझ स्थान बनाउन सफल भएकी थिइन्।
फेडरल रिजर्भ
फेडरल रिजर्भ (Federal Reserve वा फेडरल रिजर्भ सिस्टम वा फेडरल रिजर्भ बैंक वा फेड) संयुक्त राज्य अमेरिकाको केन्द्रीय बैंकिङ प्रणाली हो।
नेपालमा नेपाल राष्ट्र बैंकलाई केन्द्रीय बैंक भनिए झै अमेरिकामा केन्द्रीय बैंकलाई फेडरल रिजर्भ बैंक भनिन्छ। फेडरल रिजर्भ बैंकको गठन फेडरल रिजर्भ ऐन अन्तर्गत सन् १९१३ डिसेम्बर २३ दिन अमेरिकी कंग्रेसले गरेको थियो। फेडको कार्यालय वाशिङटन डिसीमा छ। फेडरल रिजर्भ केन्द्रीय बैंक भएपनि यसले मुद्रा निस्कासनको काम भने गर्दैन । अमेरिकी मुद्रा निस्कासनको काम युनाइटेड स्टेट्स डिपार्टमेन्ट अफ द ट्रेजरीले गर्छ ।
गार्ड ब्रिगेड
गार्ड ब्रिगेड भारतीय सेनाको एक रेजिमेन्ट हो। यो पहिलो "अखिल भारतीय" मिश्रित संरचनाको पैदल सेना हो जहाँ भारतका सबै भागका सैनिकहरूले रेजिमेन्टको विभिन्न बटालियनहरूमा सँगै सेवा गर्छन्। कम प्रतिनिधित्व भएका वर्ग र क्षेत्रहरूलाई सेनामा भर्ना गर्न प्रोत्साहन गर्ने सरकारको नीति लागू गर्न यो गठन गरिएको हो।
भारतका राष्ट्रपति यसको कर्नल-इन-चीफ हुन्। गार्डको रेजिमेन्टल सेन्टर महाराष्ट्रमा छ।
वीरता पुरस्कार
२ परमवीर चक्र, २ अशोक चक्र, २ पद्मभूषण, ८ परम विशिष्ट सेवा पदक, ६ महावीर चक्र, ४ कीर्ति चक्र, ४६ वीर चक्र, १८ शौर्य चक्र, ७७ सेना पदक, १० अति विशिष्ट सेवा मेडल, १० अति विशिष्ट सेवा मेडल, १६ विशिष्ट सेवा पदक, ४५ मेंशन इन डिस्पैचिज़, १५१ सेना प्रमुखको प्रशंसा पत्र र ७९ जीओसी-इन-सी प्रशंसा पत्र।
वर्तमान शक्ति
रेजिमेन्टमा हाल २१ वटा बटालियन छन् । यी मध्ये धेरै जसो मेकानाइज्ड इन्फन्ट्री, टोही र एन्टी-ट्याङ्क गाइडेड मिसाइलहरूले सुसज्जित एन्टि-ट्याङ्क गाईडेड मिसाइलहरूको रूपमा काम गर्छन्।
बेङ्गलोर
बेङ्गलोर, आधिकारिक रूपमा बेङ्गलुरू को नामले जानिन्छ । यो कर्नाटक राज्यको राजधानी सहर हो ।
घनत्व
कुनै पदार्थको एकाइ आयतनमा हुने पिण्डलाई त्यस पदार्थको घनत्व भनिन्छ ।
परिभाषा अनुसार, घनत्व(d) = पिण्ड(m)/आयतन(v)
घनत्वको एसआइ (SI) एकाइ किलोग्राम प्रति घनमिटर (Kg/m३) हुन्छ । घनत्वको सिजिएस (CGS) एकाइ ग्राम प्रति घनसेन्टिमिटर (gm/cm३) हो ।
हाइड्रोलिक प्रेस
हाइड्रोलिक प्रेस पास्कलको नियममा आधारित उपकरण हो । यसमा एउटा सानो र अर्को ठूलो क्रस सेक्सनल क्षेत्रफल भएका नलीहरूलाईअर्को तेर्सो नलीले जोडिएको हुन्छ । उक्त नलीमा तेल वा पानी भरेर ठूलो पिस्टन दबाउँदा सानो पिस्टन माथि आउँछ । सानो पिस्टन दबाउँदा ठूलो पिस्टन उचालिन्छ ।
यसबाट सानो पिस्टनमा जति चाप दिइएको हो त्यती नै चाप ठूलो पिस्टनमा प्रसारण हुन्छ भन्ने पास्कलको नियम शिद्ध हुन्छ । यिनै नियमका आधारमा हाइड्रोलिक ब्रेक, हाइड्रोलिक लिफ्ट, हाइड्रोलिक प्रेस आदि उपकरणहरू निर्माण गरिन्छ ।
यदि,
F_1= सानो पिस्टनको बल
A_1= सानो पिस्टोनको क्षेत्रफल
F_2= ठुलो पिस्टनको बल
A_2= ठुलो पिस्टनको क्षेत्रफल
सानो पिस्टनमा लागेको चाप(P_1)= ठुलो पिस्टनमा लागेको चाप(P_2)
थर्मोमिटर
तापक्रम नाप्न प्रयोग गरिने उपकरणलाई थर्मोमिटर भनिन्छ । यो तापद्वारा पदार्थमा हुने प्रसारलाई आधार मानी बनाइएको हुन्छ । यसमा प्राय:जसो पारो वा रङगिन अल्कोहललाई तर्ल पदार्थको रूपमा प्रयोग गरिन्छ । यि तर्ल पदार्थहरूको आफ्नै किसिमका विशेषता हुन्छ्न् ।
थर्मोमिटर एउटा लाम्चो काँचको नली हो जसको तल्लो भागको बल्बसँग जोडिएको केशिका नली जोडिएको हुन्छ । तापक्रमको परिवर्तन अनुसार काँचको नलीभित्रको केशिकामा तरल पदार्थ घटबढ भएको स्पष्ट देखिन्छ । थर्मोमिटरमा सेल्सियस, फरेनहाइट र केल्भिन एकाइ अङ्कित हुन्छ्न् ।
आकारप्रकार र कार्यका हिसाबले थर्मोमिटर धेरै प्रकारका हुन्छ्न् मुख्यतः ३ प्रकारका बढी चल्तिमा छ्न् :
नुरेम्बर्गको लडाइँ (२००६ फिफा विश्वकप)
नुरेम्बर्गको लडाइँ ( Batalha de Nuremberga  , Slag van Neurenberg;  नुरेम्बर्गको नरसंहार भन्ने नामले पनि चिनिन्छ) २५ जुन २००६ मा फिफा विश्वकपको अन्तिम १६ को न्युरेम्बरबर्गको फ्रान्केनस्ट्याडियनमा पोर्चुगल र नेदरल्याण्ड्सको बीच भएको फुटबल खेल हो। यो खेलमा रूसी रेफ्री भ्यालेन्टीन इभानोभले फिफा वर्ल्ड कपको किर्तिमानी चार रातो कार्ड र १६ पहेंलो कार्ड दिएका दिएका थिए, जुन कुनै पनि फिफा मान्यता प्राप्त अन्तर्राष्ट्रिय प्रतियोगितामा देखाइएका कार्डको लागि नयाँ रेकर्ड कायम थियो।
पृष्ठभुमि
पोर्चुगल र नेदरल्याण्ड्सको पोर्चुगल मा आयोजित यूईएफए यूरो २००४ मा सेमीफाइनलमा भेट भएको थियो। त्यस खेलमा आयोजक पोर्चुगलले २-१ ले जितेको थियो। तर उनीहरू बीच समान दुश्मनी देखाइएको थिएन। खेलाडीहरू। त्यस खेलमा सहभागी कुल पाँच डच र एघार पुर्तगाली खेलाडीहरू न्युरेम्बरबर्गको मैदानमा पनि थिए।
पहिलो हाफ
दोस्रो मिनेटमा मार्क भ्यान बोमेललाई पहेंलो कार्ड दिइयो, र गोल हुनु अघि डच डिफेन्डर खालिद बोउलाउउजलाई पनि फाउलमा पहेंलो कार्ड दिइयो, उनले क्रिस्टियानो रोनाल्डोलाई घाइते फल गरेका थिए र पोर्चुगिज स्टार विंगर हाफ टाइम अगाडी नै सब्तिच्युट हुन पर्यो। रोनाल्डोले आँखा भरी आँसुमा मैदान छाडे, र बोलाउरोजको ट्याकललाई " घाइते तुल्याउने मनसायले जानीजानी खराब नियत" भनेर वर्णन गरे। त्यतिन्जेल, १९ मिनेट पछी मनिचेलाई भ्यान बोम्मेलमाथि फल गरेकोमा कार्ड दिइयो।
गोलको केही बेरपछि पोर्चुगलका रक्षात्मक मिडफिल्डर कोस्टिन्हाले डच अनुभवी फिलिप कोकु माथि ट्याकल गरेकाले पहेँलो कार्ड पाए। त्यसपछि उनलाई ह्यान्डबलको लागि दोस्रो पहेँलो कार्ड देखाइएपछि हाफ टाइम भन्दा पहिले मैदान छोड्नु पर्यो।